dh-unibe/image-text_koenigsfelden-charters-post-1500 huggingface dataset:
Wir, nachbenēmpten Hanns im Hoff, der zit schultheiss, ✳ Fridrich Fridinger, waldtvogt, ✳ Gregorius Autenriet, geñt
Vogt, altschulth̄s, und Heinrich Mùller, des ràts und burgere zü Waldshuͤt, ✳ tuͤnd kuntt menglichem, als dann
nach abgang wilent des erbern herrn̄, ✳ hnˀ Ruͦdolffen Guͦtman, selign̄, lùtpriesters zü Togren, ✳ zwùschent den
wolgepornen und erwirdigen fröwen, aͤptissin und conventfròwen zü Kùngsfeldn̄, unnsern gnädigen fröwen,
an eim ✳ und des erstgenemptn̄ herrn̄ Ruͦdolff Guͦtmans, seligen, erben, ✳ mitnamen Cuͦnratn̄ Wiler, sinē tochterman, Gabrieln Guͦtman, und andern sinen geschwistergid₎, hrnˀ Ruͦdolffs kinden am andern teiln, ✳ ettlicher zuͦ¬
sprùch und vordrunghalb, so sy zuͦ beider sit einandern gehept, ✳ spaͤnn gehalten, ✳ dero wir sy nach uffgebn̄
und vertrùwen miteinandnˀ guͤtlichn̄ gericht und betragen haben. also und des ersten, ✳ daz die genemptn̄
hrnˀ Ruͦdolffe, seligen, erben ✳ die ingenomen pfruͦnd, es sye win, korn oder anders, behalten und die nach
anzal der zit widˀumb herusz zuͤgeben nicht schuldig sin. ✳ zum andern, so söllent ✳ dieselben erben den
zweyen herrn̄ und capplanen zuͤ Waldshuͤt, jetz vˀseͣhern der lùtpriestry zù Togern, zuͤ irem teil uszrichtn̄
und bezalen sechs guldin. zum dritten, ✳ so söllent nünhinfùr die opfer, seͣlgereͣt und derglich nutzungen
und zuͦfaͤll, eim lùtpriestˀ dienend, ✳ der pfruͦnd beliben ✳ und sy, die gen̄̄ erben, ✳ sich dero nichtzit mer undˀziehen noch annēmen, sonndˀ der pfruͦnden nuͤn hinfùr gantz muͤssig sin, abstan und dheinerley vordrūg
noch gerechtikeit daran haben. item als dann unnser gnaͤdig fröwen von Kùngsfelden an der pfruͦnd ✳ by win noch
sechsthalben sòm win herusz zü geben schuldig gewesen sind, ✳ herhin ouch abgetàn, also dz sy den erben derhalbn̄
nichtzit pflichtig sin söllen. ✳ dagegen söllent ouch dieselben unnsˀ gnädig fròwen ✳ die zehen guldin, so herˀ Ruͦdolff,
selig, nach sinem abgang inen zuͦ erb vˀfallen ist lut der vˀschribung, ✳ ouch ablassen ✳ und sin erben inen darumb
noch derhalb nichtzit zuͦ anttwurttn̄ haben. sy söllent ouch zùbeider sit ✳ die erb und tädingbriefe und vˀschribūgn̄,
so sy geneinander habent von handen jetwedˀ dem andnˀ herusz geben und sy die nichtzit mer binden noch berùren in dheinen weg. ✳ also und daruff umb all vˀgangen gegenwùrtig und kùnfftig spaͤnn, vorderung und zuͦ¬
sprùch, es sye des bùwszhalb an der lùtpriestry husz ze Togern, ouch der behusung zù Waldshüt und anderˀ
sachen halb von des genemptn̄ hernˀ Ruͦdolffen, seligen, ouch der pfruͦnd wegen zü Togern darruͤrend gàr
und gantz gericht, vˀeynt und betragen sin und dhein teil den andnˀ, darumb noch derhalb, hinfùr nit mèr
ersuͦchen, bekùmbnˀ noch anlangen, ùberal in eynich wise, ✳ by hanndtgebnen trùwen, alles erberlich und ungevarlich. und des zuͤ wàrem und vesten urkùnd, so haben wir, obgenanttn̄ Hanns im Hoff und Fridrich Fridingˀ,
unnser insigele von unnser aller wegn̄ als taͤdingslùt, doch unns und unsern erbn̄ sust in all weg unschaͤdlich,
offenlich gehenckt an disen brieff, der geben und beschehen ist uff sambstag nechst, vor dem sonntag nach
in der vasten, der jarzal xp̄i vier zehenhundert nùntzig und zwey jare. ✳
Konigsf. 820
Staatsarchiv
AARGAU
ein vˀtrag eins abgāgnen
pfaff₎ pfruͦnd guͦt
ist unùtz
Waltzut
K ✳ T ✳ 22 ✳